Min kienu s-Sibilli tal-Antik, u xi tfisser din il-kelma7 Il- kelma ''Sibilla' għalkemm waslet għandna mill-Latin, hi ġejja mill-Griek, u tfisser sprofetessa''. Il-kelma għandha parentela qadima ħafna u tirreferi għal xi oraklu mara li sa mill-qedem kont issib ġo xi tempju jew maqdes iddedikat lil xi alla pagan jew ieħor, u li kienet tiġi kkonsultata kull darba li tinqala' xi kriżi, jew kull meta s-sultan jew xi ħadd setgħani kien ikollu xi mistoqsija jew problema diffiċli xi jħoll. Dawn in-nisa orakli nstabu l- ewwel fil-Lvant Nofsani. Ngħidu aħna jissemmew f'kitba li nstabet fil-belt ta' Mari tal-qedem (illum fis-Sirja), u fil-kitba tal-Assiri. Imma kif jiġri spiss, in-naħa Semitika tintnesa, u l-kelma tgħaddi għandna minn għejun Griegi jew Latini. Għall-ewwel, meta s-Sibilli bdew jissemmew fil-kitba tal-Punent, ma kinux jingħataw isem, imma: kienu jitlaqqmu ma' l-isem tal-maqdes fejn kienu jservu. Alessandru l- kbir jingħad li kien mar iħabbat il- bieb tas-Sibilla Libica, u li din ikkonfermatlu li hu kien divin, u li kellu jsir il-Farawni tal-Eġittu. Maż-żmien, l-orakli ta' dawn is- Sibilli bdew jinkitbu, u fi żmienna jeżistu 12-il ktieb li jissejħu 'l- Qrakli Sibillini'. Hu aċċettat mill- Il-pittura tas-Sibilla Persika f'waħda mill-kmamar ta' dari. istudjużi, pero, li dawn il-kotba nkitbu minn ħafna jdejn, u fuq medda twila ta' żmien, bejn it- tieni seklu qabel Kristu, u s-sitt seklu wara Kristu, u peress li dawn l-orakli kien anonimi, kull minn kiteb jew ikkopja l-kitba, sew jekk kien Pagan, Lhudi, jew Nisrani, żejjen il-kitba kif xtaq hu. L-Ewlenin Insara jidher li nnamraw ma dawn. il-kitbiet profetiċi, tant li Celsus, filosfu Griek tat-tieni seklu wara Kristu li kien ħadha kontra l-Insara u kien jikkumbattihom, kien għajjar lill- Insara li kienu 'wemmiena fis- L-ewlenin Insara kienu aċċettaw il-kitbiet tas-Sibilla Tubertina bħala veritajiet ġenwini għax fihom ħabbret it- twelid tal-Messija, l-Iben tAlla Salvatur tal-bnedmin, u fl-aħħar il- Ġudizzju universali. Fil-kitba tas- Sibilli kif waslet għandna llum, dawn jitkellmu fuq it-Torri tal-Babilonja u l- konfużjoni tal-lingwi; silta oħra hi żieda tal-Imperatur Neruni nnifsu, u kif hu għad jirritorna bħala kmandant ta' battaljun minn-naħa tax-xmara Ewfrates, immedjatament wara li jiżbroffa l-Vessuvju; u li dan jiġri bħala kastig minħabba t-tiġrif tat-tempju ta' Gerusalemm. Bejn is-sekli 14 sa 16, żmien ir- Rinaxximent Taljan, l-aqwa artisti reġgħu qajmu l-interess f'dawn il- persuni fl-arti skolpita jew impittra. Biżżejjed insemmu lill-famuż Michelagelo Buonarroti, bil-ħames Sibilli ii għoġbu jżid fil-kapolavur tiegħu — il-Kappella Sistina fil- Vatikan. Dawn huma l-Persika, d- Delfika, l-Libjana, l-Eritreana u l- Kumana, li b'maestrija rnexxielu jżewwiġhom mal-profeti fis-saqaf inprezzabbli li pitter. Opri. artistiċi Sibellini oħra jinsabu: x Fis-Santa Casa ta' Loretu, l-Italja, x Fi gruppi fil-Malatestiano, tempju ta' Rimini ta' Agost Duccio, ' Il-Kappella Susetti tat-Trinita ġo Firenze, ta' Ghirlandaio, t Fil-Cambio ta' Perugia, xogħol ta' Perugino, x Xogħol fl-affresk ġo Santa Marija tal-Paċi f'Ruma,ta' Raffaello, 4 Fil-Gallaria Borghese ġo Ruma hemm il-Cumana ta' Domenichino, x Fil-Gallerija Uffizi ta' Firenze hemm is-Samnia ta' Guercino. Fost il-kwadri li għandi fil-kmamar ta' dari, hemm pittura antika tas- Sibilia Persika, tant miġjuba mill- familja għax hija figura ta' xebba ħelwa, simpatika, x'aktarx kurjuża, liebsa turban ġo rasha, bil-pinna f'idha donnha lesta biex tikteb u taħseb, dejjem tħares lejn min dieħel jew ħiereġ mill-kamra, donnha għandha xi storja serja x'tirrakkonta. Familjari u ħbieb li jaslu sa darna, wara t-tislim, mill- ewwel għajnejhom imorru fuq l- inkwatru tal-Persika, u jistaqsuni jekk nafx x'hemm miktub fil-ktieb li ġġorr f'idejha. Jien immedjatament inwieġeb billi nikkwota id-Dies lre, innu bil-Latin li hu maħsub li nkiteb minn Tumasu ta' Celano fis-seklu Tlettax: Bl-ingliż din tinqaleb hekk: F'din l-istrofa Tumasu ta' Celano jurina l-pessimiżmu tas-Sibilli bl- aktar mod ċar, b'dan kollu nagħmlu tajjeb naħsbu fil-jum tal-ġudizzju tagħna.